Κέντρο Πυρηνικής Έρευνας της Νεγκέβ Σιμόν Πέρες

Το Κέντρο Πυρηνικής Έρευνας της Νεγκέβ Σίμον Πέρες (εβραϊκά: קריה למחקר גרעיני – נגב ע"ש שמעון פרס‎‎) παλαιότερα γνωστό ως Κέντρο Πυρηνικής Έρευνας της Νέγκεβ, κάποιες φορές ανεπίσημα αναφερόμενο ως Αντιδραστήρας της Νεγκέβ/Αντιδραστήρας της Ντιμόνα, ή και Πυρηνικό Ερευνητικό Κέντρο της Νεγκέβ – είναι μια Ισραηλινή πυρηνική εγκατάσταση στην έρημο του Νεγκέβ. Βρίσκεται περίπου 13 χιλιόμετρα νοτιοανατολικά από την πόλη της Ντιμόνα. Η κατασκευή του Κέντρου ξεκίνησε το 1958 και ο πυρηνικός αντιδραστήρας βαρέος ύδατος τέθηκε σε λειτουργία κάπου μεταξύ του 1962 και 1964. Το Ισραήλ ισχυρίζεται ότι ο πυρηνικός αντιδραστήρας και η ερευνητική εγκατάσταση χρησιμοποιούνται για «ερευνητικούς σκοπούς στον τομέα της ατομικής επιστήμης», ωστόσο ο αντιδραστήρας έχει χρησιμοποιηθεί για την παραγωγή πυρηνικού υλικού για χρήση στο πρόγραμμα πυρηνικών όπλων του Ισραήλ. ότι το Ισραήλ είχε ήδη παράξει τα πρώτα του πυρηνικά όπλα το 1967, και έχει εκτιμηθεί ότι κατέχει μεταξύ 90 και 400 πυρηνικές κεφαλές. Ο αντιδραστήρας δεν αποτελεί πολιτικό πυρηνικό σταθμό ηλεκτροπαραγωγής και δεν αποστέλλει ηλεκτρική ενέργεια στο Ισραηλινό ηλεκτρικό δίκτυο. Πληροφορίες σχετικά με την εγκατάσταση παραμένουν εξαιρετικά εμπιστευτικές και η χώρα διατηρεί μια πολιτική γνωστή ως στρατηγική ασάφεια–αρνούμενη να επιβεβαιώσει ή να διαψεύσει την κατοχή τους. Το Ισραήλ δεν έχει υπογράψει την Συνθήκη μη διάδοσης πυρηνικών όπλων μέχρι σήμερα. Φέρεται πως η χώρα επέτρεψε Αμερικανική επιθεώρηση της Εγκατάστασης τον Ιανουάριο του 1965, με τις επιθεωρήσεις να συνεχίζονται έως το 1969. Ο εναέριος χώρος πάνω από την Εγκατάσταση της Νεγκέβ είναι κλειστός για όλα τα αεροσκάφη, ενώ η γύρω περιοχή βρίσκεται ύπο αυστηρή φύλαξη και είναι περιφραγμένη. Κατά τη διάρκεια του Πολέμου των Έξι Ημερών, ένα μαχητικό αεροσκάφος Dassault Ouragan της Ισραηλινής Πολεμικής Αεροπορίας, το οποίο ακούσια πέταξε πάνω από την Ντιμόνα κατερρίφθη από ισραηλινό πύραυλο. Τον Άυγουστο του 2018 μετονομάστηκε προς τιμήν του πρώην πρωθυπουργού του Ισραήλ, Σίμον Πέρες. Το 2021 υπήρξε αναφορά ότι βάσει δορυφορικών εικόνων, το Κέντρο βρισκόταν σε στάδιο μεγάλης επέκτασης. Η νέες κατασκευές, μεγέθους 140×50 μέτρων, εκτιμάται πως ξεκίνησαν στα τέλη του 2018 ή στις αρχές του 2019, νοτιοδυτικά, στην άμεση περιοχή του πυρηνικού αντιδραστήρα και των εγκαταστάσεων επανεπεξεργασίας. Τον Μάρτιο του 2026, οι ΗΠΑ διεξήγαγαν αεροπορικές επιδρομές στην Πυρηνική Εγκατάσταση της Νατάνζ στην πόλη Νατάνζ του Ιράν, με βόμβες βαθιάς διείσδυσης κατά τη διάρκεια του Πολέμου του Ιράν. Το Ιράν ως απάντηση διεξήγαγε αεροπορικές επιδρομές στην πόλη της Ντιμόνα. Το ίδιο ανέφερε ότι στόχευε να χτυπήσει την Εγκατάσταση. Δείτε επίσης Πυρηνικά όπλα Διεθνής Υπηρεσία Ατομικής Ενέργειας Συνθήκη μη διάδοσης πυρηνικών όπλων Συνθήκη πλήρους απαγόρευσης των πυρηνικών δοκιμών: Κατάσταση Σημειώσεις Πηγές Cohen, Avner (2010). The Worst-Kept Secret: Israel's bargain with the Bomb (στα Αγγλικά). Columbia University Press. ISBN 978-0-231-51026-4. Ανακτήθηκε στις 23 Μαρτίου 2026. «Middle East: Violent Week: The Politics of Death». Time (στα Αγγλικά). 12 Απριλίου 1976. Αρχειοθετήθηκε από το πρωτότυπο στις 14 Φεβρουαρίου 2016. Ανακτήθηκε στις 24 Νοεμβρίου 2017. Mahnaimi, Uzi (11 Νοεμβρίου 2007). «Israel on alert for Syria airstrike». The Sunday Times. Αρχειοθετήθηκε από το πρωτότυπο στις 26 Ιουλίου 2008. Ανακτήθηκε στις 24 Νοεμβρίου 2017. «Nuclear Research Center Negev». Israel Atomic Energy Commission. Αρχειοθετήθηκε από το πρωτότυπο στις 27 Ιουλίου 2012. Ανακτήθηκε στις 24 Νοεμβρίου 2017. Burr, William· Cohen, Avner (28 Ιουνίου 2013). «Israel's Quest for Yellowcake: The Secret Argentina-Israel Connection, 1963-1966». Wilson Center. Αρχειοθετήθηκε από το πρωτότυπο στις 5 Μαρτίου 2026. Ανακτήθηκε στις 24 Νοεμβρίου 2017. Παραπομπές Εξωτερικοί σύνδεσμοι ««Μυστικά και ψέματα»: Πώς το Ισραήλ εξαπάτησε τις ΗΠΑ για το πρόγραμμα πυρηνικών όπλων του». Ναυτεμπορική. 23 Ιουνίου 2025. Αρχειοθετήθηκε από το πρωτότυπο στις 12 Ιουλίου 2025. Ανακτήθηκε στις 23 Μαρτίου 2026.